สวัสดีค่ะพอดีว่าประจำเดือนมาไม่ยุดสักทีคะตั่งแต่วันที่เก้าพฤษภาคมแล้วคะเพิงคลอดลูกคะเป็นฝาแฝดคะน้องอายุหกเดือนกับสิบสองวันคะแม่คุมกำเนิดด้วยการฝังยาคุมคะตั้งแต่คลอดประจำเดือนก็ไม่มาเลยคะเพิ่งมาตอนวันที่เก้าจนถึงวันนี้คะมันจะอันตรายไหมคะ
สวัสดีค่ะ ภายหลังการคลอดบุตร สามารถเลือกวิธีในการคุมกำเนิดได้หลายวิธีค่ะซึ่งการฝังยาคุม ถือเป็นอีกหนึ่งทางเลือกในการคุมกำเนิดที่มีประสิทธิภาพดีค่ะ อาจเลือกได้ทั้งแบบ 3 หรือ 5 ปี ขึ้นอยู่กับปริมาณยาฮอร์โมนที่บรรจุไว้ในหลอดยาค่ะยาฝังคุมกำเนิดทั้งนี้ ภายหลังจากการฝังยาคุมกำเนิด อาจทำให้มีเลือดออกกระปริบกระปรอยทางช่องคลอดได้อยู่เเล้วค่ะ ถ้าระยะเวลาผ่านไปสัก 9-12 เดือน ส่วนมากมักจะไม่มีประจำเดือนที่เป็นรอบปกติมาค่ะ เนื่องจากฮอร์โมนในยาฝังจะทำให้เยื่อบุโพรงมดลูกบางตัวลง ไม่เหมาะสมกับการฝังตัวค่ะ ดังนั้น บางครั้งบางมากจนมีเลือดออกผิดปกติได้ค่ะถ้าอาการเหล่านี้เป็นหลังคลอดช่วงภายใน 1-2 เดือนแรก อาจมีความเสี่ยงต่อการติดเชื้อในโพรงมดลูก หรือมีชิ้นส่วนการตั้งครรภ์เหลือค้างอยู่ในโพรงมดลูกแต่อาการเหล่านี้ เกิดหลังจากคลอดบุตรมาค่อนข้างนาน จึงเป็นไปได้สูงที่จะเป็นเลือดออกเนื่องจากผลของยาฝังคุมกำเนิด หรือถ้านอกจากผลของยาฝังคุมกำเนิด สาเหตุที่อาจเป็นไปได้อีกคือ การติดเชื้อในโพรงมดลูก ติ่งเนื้อที่ปากมดลูก ติ่งเนื้อที่โพรงมดลูกการที่ยังมีเลือดออกอย่างต่อเนื่อง เเนะนำให้ ไปตรวจร่างกาย และตรวจภายในกับสูตินรีเเพทย์ค่ะ เพื่อหาสาเหตุ ถ้าเป็นจากยาฝังจริง สามารถให้ยา หรือฮอร์โมนเพื่อบรรเทาอาการเลือดออกติดต่อกันได้ค่ะ แต่ถ้ามีการติดเชื้ออาจต้องให้ยาฆ่าเชื้อค่ะ